Apstiprināts

Alojas novada domes

Iepirkumu komisijas

2019. gada 14. marta sēdē

Protokola Nr.CA/2019/10-01

**Cenu aptauja**

**„Piekabes iegāde Zivju resursu aizsardzības pasākumiem”**

**NOTEIKUMI**

Cenu aptaujas identifikācijas Nr.CA/2019/10

Alojā, 2019

1. **Vispārīgā informācija**
	1. **Cenu aptaujas identifikācijas Nr.:** CA/2019/10
	2. **Pasūtītājs**:

|  |  |
| --- | --- |
| **Pasūtītāja nosaukums**  | Alojas novada dome |
| **Juridiskā adrese**  | Jūras iela 13, Aloja, Alojas novads, LV-4064 |
| **Reģistrācijas Nr.** | 90000060032 |
| **Tālruņa Nr.**  | 64023925 |
| **E-pasta adrese** | dome@aloja.lv  |
| **Pasūtītāja mājaslapa internetā** | [www.aloja.lv](http://www.aloja.lv) |
| **Kontaktpersonas**  | Staiceles pilsētas un pagastu pārvaldes vadītājs**Pēteris Kuzmenko** tālr. 29131733, e-pasts peteris.kuzmenko@aloja.lvAlojas novada domes Attīstības nodaļas projektu vadītāja **Jana Mošura**,t.26153725, e-pasts: jana.mosura@aloja.lv |

*Cenu aptauja tiek īstenota saskaņā ar Valsts Zivju fondu zivju resursu aizsardzības pasākumiem.*

* 1. **Piedāvājumu iesniegšanas termiņš: līdz 2019. gada 19. martam plkst.13:00.**
	2. **Piedāvājumi var tikt iesniegti:**
		1. iesniedzot personīgi Alojas novada domē, Jūras ielā 13, Alojā;
		2. nosūtot pa pastu vai nogādājot ar kurjeru, adresējot: Alojas novada dome, Jūras iela 13, Aloja, Alojas novads, LV-4064;
		3. nosūtot elektroniski uz e-pastu: dome @aloja.lv
1. **Informācija par cenu aptaujas priekšmetu**
	1. **Informācija par cenu aptaujas priekšmetu:** piekabes iegāde Zivju resursu aizsardzības pasākumiem.
	2. **Līguma izpildes vieta:** Alojas novada pašvaldība**.**
	3. **Līguma izpildes termiņš:** līguma izpildes termiņš ir līdz pušu saistību pilnīgai izpildei saskaņā ar Pasūtītāja prasībām un pretendenta piedāvājumu.
	4. Pasūtītājs par piegādāto Preci, veic pēcapmaksu bezskaidras naudas norēķinu veidā uz Piegādātāja norādīto bankas kontu.
	5. **Līguma apmaksa:** pēcapmaksa
	6. Līgums par cenu aptaujas priekšmetu tiks slēgts pēc Valsts Zivju fonda padomes finansējuma piešķiršanas.
2. **Pretendentu atlases nosacījumi un iesniedzamie dokumenti**
	1. Pretendents cenu aptaujā var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu cenu aptaujā atbilstoši šī Noteikumu prasībām. Piedalīšanās cenu aptaujā ir pretendenta brīvas gribas izpausme.
	2. Pasūtītājs izslēdz pretendentu no dalības cenu aptaujā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka ***piedāvājumu iesniegšanas termiņa pēdējā dienā***, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *eiro* (EUR*)*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā*;*
		3. cenu aptaujas procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai cenu aptaujas nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 3.2.1., 3.2.2. un 3.2.3. punkta nosacījumi.
	3. Pasūtītājs veiks izslēgšanas nosacījumu pārbaudi tikai attiecībā uz pretendentu, kuram būtu piešķiramas līguma slēgšanas tiesības atbilstoši Noteikumos noteiktajām prasībām un kritērijiem.
	4. Pretendentu atlases un kvalifikācijas prasības un iesniedzamie dokumenti**:**

|  |  |
| --- | --- |
| **Prasība:**  | **Iesniedzamie dokumenti:**  |
| **3.4.1.** Pretendents, personālsabiedrība un personālsabiedrības biedri (ja piedāvājumu iesniedz personālsabiedrība), personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents plāno piesaistīt apakšuzņēmējus), ir reģistrēti, licencēti vai sertificēti atbilstoši normatīvo aktu prasībām. | Pretendentiem, kas nav reģistrēti Latvijā, jāiesniedz reģistrācijas valstī izsniegtas reģistrācijas apliecības kopija.Ja piedāvājumu iesniedz personu apvienība vai personālsabiedrība, tad pieteikumu (1. pielikums) paraksta visi personu apvienības vai personālsabiedrības dalībnieki, norādot personu, kura pārstāv attiecīgo personu grupu cenu aptaujā, kā arī norāda katras personas atbildības apjomu.  |
| **3.4.2.** Pretendenta amatpersonai, kas parakstījusi piedāvājuma dokumentus, ir likumā noteiktajā kārtībā nostiprinātas paraksta tiesības. | Ja piedāvājuma dokumentus paraksta pilnvarotā persona, jāpievieno atbilstoši noformētas pilnvaras kopija. |

* 1. **Tehniskais piedāvājums**:

Tehnisko piedāvājumu sagatavo saskaņā ar Tehniskās specifikācijas (2.pielikums) prasībām.

* 1. **Finanšu piedāvājums**:
		1. Finanšu piedāvājumu sagatavo saskaņā ar 3.pielikumu, ņemot vērā tehniskajā specifikācijā minētās prasības.
		2. Finanšu piedāvājumā cenas norāda *euro* (EUR).
		3. Finanšu piedāvājuma cenā jāiekļauj visas izmaksas, kas saistītas ar pakalpojuma sniegšanu.
1. **Piedāvājumu vērtēšana un piedāvājuma izvēles kritērijs**
	1. Komisija piedāvājuma vērtēšanu veic slēgtās sēdēs: piedāvājuma noformējuma pārbaude, pretendentu atlase, tehnisko un finanšu piedāvājumu atbilstības pārbaude un piedāvājuma izvēle.
	2. Iepirkumu komisija piedāvājumus vērtē sekojošos posmos:
		1. 1. posms – piedāvājuma noformējuma atbilstība Noteikumu prasībām;
		2. 2. posms – pretendentu atlase saskaņā ar Noteikumu 3.2. - 3.4. punkta prasībām;
		3. 3. posms – tehniskā piedāvājuma vērtēšana saskaņā ar Noteikumu 3.5. punkta prasībām;
		4. 4. posms - finanšu piedāvājuma vērtēšana saskaņā ar Noteikumu 3.6. punkta prasībām.
	3. Vērtējot finanšu piedāvājumu, komisija pārbaudīs, vai piedāvājumā nav aritmētisku kļūdu. Ja Iepirkumu komisija konstatēs aritmētiskas kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	4. Piedāvājuma izvēles kritērijs ir cenu aptaujas noteikumiem, un tā pielikumiem atbilstošs **saimnieciski visizdevīgākais piedāvājums, kuru Pasūtītājs nosaka, ņemot vērā zemāko cenu.**
	5. Iepirkumu komisija noraida pretendenta piedāvājumu, ja pretendents, iesniedzot pieprasīto informāciju, norādījis nepatiesas ziņas, vai arī no iesniegtajiem dokumentiem ir konstatējams, ka pretendenta piedāvājums neatbilst cenu aptaujas noteikumu noteiktajām prasībām.
	6. Pasūtītājs var pieņemt lēmumu par cenu aptaujas izbeigšanu, ja cenu aptaujā nav iesniegts neviens piedāvājums vai ja iesniegtie piedāvājumi neatbilst cenu aptaujas noteikumos noteiktajām prasībām, kā arī citos gadījumos saskaņā ar Publisko iepirkumu likumu.
	7. Pasūtītājs var jebkurā brīdī pārtraukt cenu aptaujas procedūru, ja tam ir objektīvs pamatojums.
	8. 3 (trīs) darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu. Informācija par rezultātiem tiks nosūtīta elektroniski uz pretendenta norādīto e-pasta adresi.
2. **Līguma slēgšana**
	1. Pamatojoties uz pretendenta piedāvājumu, ar Iepirkumu komisijas izraudzīto pretendentu Pasūtītājs slēgs līgumu.
	2. Iesniedzot piedāvājumu, pretendents piekrīt visiem Noteikumiem un apņemas tos pildīt.
	3. Ja izraudzītais Pretendents atsakās slēgt līgumu ar Pasūtītāju, komisija pieņem lēmumu slēgt līgumu ar nākamo saimnieciski visizdevīgāko piedāvājumu iesniegušo Pretendentu, vai pārtraukt cenu aptaujas procedūru, neizvēloties nevienu Piedāvājumu.
3. **Iepirkumu komisijas tiesības un pienākumi**
	1. **Iepirkuma komisijas tiesības:**
		1. pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija izskaidro pretendenta iesniegto informāciju; labot aritmētiskās kļūdas pretendenta finanšu piedāvājumā;
		2. pieaicināt atzinumu sniegšanai neatkarīgus ekspertus ar padomdevēja tiesībām;
		3. jebkurā brīdī pārtraukt cenu aptaujas procedūru, ja tam ir objektīvs pamatojums;
		4. citas iepirkuma komisijas tiesības saskaņā ar Publisko iepirkumu likumu, Noteikumu un Latvijas Republikā spēkā esošajiem normatīvajiem aktiem.
	2. **Iepirkuma komisijas pienākumi:**
		1. nodrošināt cenu aptaujas procedūras norisi un dokumentēšanu;
		2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
		3. Iepirkuma komisija vērtējot iesniegtos, piedāvājums piemēros Starptautisko un Latvijas Republikas nacionālo sankciju likuma 11.1panta pirmās daļas nosacījumus “ pasūtītājs, sabiedrisko pakalpojumu sniedzējs, publiskais partneris vai tā pārstāvis attiecībā uz kandidātu vai tādu pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbauda, vai attiecībā uz šo kandidātu vai pretendentu, tā valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt kandidātu vai pretendentu darbībās, kas saistītas ar filiāli, vai personālsabiedrības biedru, ja kandidāts vai pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. Ja attiecībā uz minēto kandidātu vai pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā”;
		4. citi iepirkuma komisijas pienākumi saskaņā ar Publisko iepirkumu likumu, Noteikumu un Latvijas Republikā spēkā esošajiem normatīvajiem aktiem.
4. **Pretendenta tiesības un pienākumi**
	1. **Pretendenta tiesības:**
		1. apvienoties pretendentu apvienībās ar citiem pretendentiem un iesniegt vienu kopēju piedāvājumu;
		2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
		3. piedalīties piedāvājumu atvēršanas sanāksmē;
		4. citas pretendenta tiesības saskaņā ar Publisko iepirkumu likumu, šo Noteikumu un Latvijas Republikā spēkā esošajiem normatīvajiem aktiem.
	2. **Pretendenta pienākumi:**
		1. iesniegt piedāvājumus atbilstoši Noteikumu prasībām;
		2. sniegt patiesu informāciju;
		3. sniegt atbildes uz iepirkuma komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei un izvēlei;
		4. segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no atklāta konkursa rezultāta;
		5. citi pretendenta pienākumi saskaņā ar Publisko iepirkumu likumu, šo Noteikumu un Latvijas Republikā spēkā esošajiem normatīvajiem aktiem.
5. **Pielikumi**
	1. 1.pielikums - Pretendenta pieteikums dalībai cenu aptaujā uz 1 (vienas) lapas;
	2. 2.pielikums - Tehniskā specifikācija uz 1 (vienas) lapas;
	3. 3.pielikums - Finanšu piedāvājuma veidlapa uz 1 (vienas) lapas.

 Iepirkumu komisijas priekšsēdētāja Mārīte Petruševica

1.pielikums

Cenu aptaujai **“Piekabes iegāde Zivju resursu aizsardzības pasākumiem”,**

 **ID Nr.CA/2019/10**

**PIETEIKUMs DALĪBAI CENU APTAUJā**

“**Piekabes iegāde Zivju resursu aizsardzības pasākumiem”**

ID Nr.CA/2019/10

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Datums Vieta

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Pretendenta profila adrese internetā: |  |
| Bankas nosaukums: |  |
| Bankas kods: |  |
| Konta numurs: |  |
| Paraksttiesīgā persona, kas parakstīs līgumu, un ieņemamais amats: |  |
| **Informācija par pretendenta kontaktpersonu (atbildīgo personu)** |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Ar šī pieteikuma iesniegšanu:

1. piedāvājam veikt piekabespiegādi Alojas novada pašvaldībai saskaņā ar cenu aptaujas

„ **Piekabes iegāde Zivju resursu aizsardzības pasākumiem**”, ID Nr.CA/2019/10, noteikumiem un atbilstoši cenu aptaujas tehniskajai specifikācijai;

1. apstiprinām, ka esam iepazinušies ar cenu aptaujas noteikumiem, tajā skaitā ar tehnisko specifikāciju piekrītam visiem tajos minētajiem nosacījumiem, tie ir skaidri un saprotami, iebildumu un pretenziju pret tiem nav;
2. apliecinām, ka nekādā veidā neesam ieinteresēti nevienā citā piedāvājumā un nepiedalāmies nevienā citā piedāvājumā, kas iesniegts šajā cenu aptaujā;
3. visas piedāvājumā sniegtās ziņas ir precīzas un patiesas.

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

2.pielikums

Cenu aptaujai **“Saliekamās tirdzniecības nojumes piegāde Alojas novada pašvaldībai”,**

**ID Nr.CA/2019/10**

**TEHNISKĀ SPECIFIKĀCIJA**

**Cenu aptaujai “Piekabes iegāde Zivju resursu aizsardzības pasākumiem”,**

 **ID Nr.CA/2019/10**

\* 2 asu klasiskā piekabe ar bortu un atbalsta riteni,

\* borta augstums 40 cm,

\* atgāšanas mehānisms,

\* ar uzliekamu paliktni laivu pārvadāšanai,

ar pilnu masu (kravnesību) 750 kg,

\* piekabes garums **vismaz 3m,**

\* piekabes platums **vismaz 125 cm,**

\* ar tentu, kā augstums ir vismaz 1m,

\* preces stāvoklis – jauns, neekspluatēts,

\* pretendentam, ar kuru tiks noslēgts preces piegādes līgums, kopā ar preci *jāiesniedz* pasūtītājam piegādātās preces sertifikāts un izziņu par transportlīdzekļa agregāta numuru salīdzināšanu.

3.pielikums

Cenu aptaujai **“Piekabes iegāde Zivju resursu aizsardzības pasākumiem”,**

**ID Nr.CA/2019/10**

**FINANŠU PIEDĀVĀJUMS**

Cenu aptaujai “**Piekabes iegāde Zivju resursu aizsardzības pasākumiem”,**

 ID Nr.CA/2019/10

Pasūtītājs: Alojas novada dome, reģ. Nr. 90000060032

*(Pretendenta nosaukums, reģistrācijas Nr.)*

|  |  |
| --- | --- |
| **Pakalpojums** |  |
| **Piekabes iegāde** |  |
| Kopā EUR bez PVN |  |
| PVN 21 % |  |
| KOPĀ |  |

Ar šo mēs apstiprinām, ka mūsu piedāvājums ir spēkā līdz līguma noslēgšanai vai paziņojumam par cenu aptaujas izbeigšanu bez rezultāta. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku. Apliecinām, ka piedāvātajā līgumcenā ir iekļautas visas izmaksas, kas saistītas ar piekabes iegādi. Apliecinām, ka piekrītam cenu aptaujas noteikumiem un līguma slēgšanas tiesību piešķiršanas gadījumā piekrītam slēgt līgumu.

2019. gada \_\_\_.\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta paraksttiesīgās vai pilnvarotās personas paraksts, tā atšifrējums*

Z. v.